Anexa B. Raportarea defectelor și solicitarea îmbunătățirilor

# Anexa B. Raportarea defectelor și solicitarea îmbunătățirilor

Din păcate nici o versiune de GIMP încă nu a fost absolut perfectă. Chiar mai trist, probabil că nici nu va fi vreodată. În ciuda tuturor eforturilor pentru a face ca totul să funcționeze, un program complicat ca GIMP mai are ocazional scăpări sau chiar accidente.

Dar faptul că defectele sunt inevitabile nu înseamnă că ele trebuie să fie acceptate pasiv. În cazul în care veți găsi un defect în GIMP, dezvoltatorii ar dori afle despre el pentru ca cel puțin să încerce să îl repare.

Să presupunem, că ați găsit un defect, sau cel puțin asta credeți: încercați ceva, iar rezultatele nu sunt cele așteptate. Ce trebuie să faceți? Cum ar trebui să îl raportați?

| Indicație
Procedura pentru a face o solicitare de remediere— Adică, pentru a cere dezvoltatorilor să adauge ceva ce lipsește — este aproape la fel ca procedura de raportare a unui defect. Singurul lucru care diferă este de a marcarea raportului ca o „îmbunătățire” la etapa adecvată, așa cum este descris mai jos.

În comun cu multe alte proiecte de programe libere, GIMP utilizează un mecanism de raportare al defectelor numit Bugzilla. Acesta este un sistem web foarte puternic, capabil de administra mii de rapoarte fără a le pierde urma. De fapt, GIMP partajează cu Bugzilla baza de date a întreg proiectului Gnome. La momentul când se scriu aceste rânduri, Gnome Bugzilla conține 148632 raportări, de fapt nu.. acum sunt 148633.

## 1. Asigurându-vă că este un defect

Primul lucru pe care trebuie să îl faceți, înainte de a raporta un defect, este să faceți efortul de a verifica dacă estecu adevărat un defect. Este greu de dat o metodă care care să fie aplicabilă tuturor situațiilor, dar citirea documentației este de cele mai multe ori utilă, iar discutarea chestiunii pe chat sau pe listele de discuții pe mail pot fi de asemenea de ajutor. Dacă observați uncrash, în loc de o simplă comportare defectuoasă, atunci probabilitatea de a avea un defect este foarte mare: programele bine scrise nu sunt proiectate să „crape” în nici o împrejurare. În orice caz, dacă faceți un efort conștient de a decide care este cu adevărat un defect, iar la sfârșit tot nu sunteți sigur, mergeți înainte și raportați-l: cel mai rău lucru ar fi puțină pierdere de timp pentru cei din echipa de dezvoltare.

| Notă
De fapt, există câteva lucruri recunoscute că pot provoca accidente GIMP dar s-a dovedit a fi mult prea incomodă rezolvarea. Unul ar fi solicitarea GIMP la accesarea unei cantități extrem de mari de memorie, cum ar fi crearea unei imagini de un milion de pixeli.

De asemenea, ar trebui să vă asigurați că utilizați o versiune actualizată a GIMP: raportarea de defectelor care au fost deja rezolvate este doar o pierdere de timp a fiecăruia. (GIMP 1 nu mai este întreținut, în cazul în care îl utilizați și găsiți defecte, fie înnoiți-l la GIMP 2 fie continuați-vă viața cu defectele prezente.) În special dacă utilizați versiunea de dezvoltare de GIMP, asigurați-vă că puteți vedea defectul în cea mai recentă versiune înainte de trimiterea unui raport.

Dacă după considerări încă mai credeți că aveți un raport legitim sau o cerere de îmbunătățire, următorul pas este de a merge la pagina de interogare GIMP bugzilla (http://bugzilla.gnome.org/query.cgi), și să încercați să vedeți dacă nu a raportat și altcineva deja același lucru.

Există două formulare care se pot utiliza pentru căutarea defectelor: un formular simplu pentru „a găsi un defect specific”, și o „Căutare avansată”.

### 1.1. Căutare unui defect specific

Fig. B.1. Bugzilla: Căutarea unui defect specific

Căutare de defecte folosind formularul simplu de căutare

Folosind acest formular, mai întâi trebuie să selectați produsul„GIMP” (clasificat la „Altele”) utilizând lista derulantă. Apoi trebuie doar să introduceți unii termeni de căutare (separați cu spațiu), ex.

> `filter crash`

în caseta de text și apăsați pe Căutare.

### 1.2. Formularul avansat de căutare defecte

Formular alternativ, pagina avansată de interogare, permit căutarea în baza de date a defectelor într-o varietate de moduri:

Fig. B.2. Bugzilla: Căutare avansată

Căutare de defecte folosind formularul avansat de căutare

Din păcate, această pagină este puțin mai „complicată” decât ar trebui să fie (cel puțin, unele elemente sunt hiperlegături care conduc la ajutor detaliat), dar iată practic ceea ce trebuie să faci:

Rezumat

  Stabiliți asta la „conține oricare dintre cuvintele/șiruri de caractere”.

  În caseta de text adiacentă, se pot introduce unul sau mai multe cuvinte pe care cineva le-ar putea aprecia ca un rezumat pentru o propoziție pentru un defect similar cu al tău. De exemplu, în cazul în care problema este că prea mult zoom poate fi o cauză pentru crash-ul programului GIMP, cuvântul „zoom” ar fi bun.

Clasificare

  Altele (deoarece GIMP nu face parte din suita pentru desktop GNOME).

Produs

  Stabiliți aceasta la „GIMP” (sau „GEGL”, „manual de utilizare GIMP” etc, dacă este cazul).

Componentă, versiune, țintă

  Nu efectuați nimic pentru acestea.

Comentariu, tablă, cuvinte cheie

  Pentru moment, lăsați acestea așa cum sunt. În cazul în care căutarea nu conduce la nimic, ați putea utiliza termenii de căutare în zona „Comentariu” , dar acest fapt se pare că nu oferă mare lucru sau chiar nimic.

Stare

  Acest câmp codifică starea unui raport de defect: dacă este încă deschis, s-a rezolvat, etc. Doriți să vedeți toate rapoartele de defecte relevante, indiferent de statut, așa că ar trebui să țineți apăsat mausul și marcați toate intrările. Neefectuând nimic nu va funcționa.

Rezoluție, severitate, prioritate, OS

  De obicei, nu ar trebui să atingeți aceste elemente.

(Orice alte elemente)

  Nu efectuați nimic pentru acestea.

Când ați stabilit aceste lucruri, apăsați pe butonul „Căutare” fie în partea de sus sau de jos; ambele fac același lucru. Rezultatul este fie o listă de rapoarte de defecte, sperăm că nu prea lungă sau un mesaj care spune „Zarro boogs găsite”. Dacă nu găsiți un raport de defect corelat cu acest lucru, se poate încercarea unei alte căutări cu termeni diferiți. Dacă, în ciuda tuturor eforturilor, obțineți un raport de bug ce sfârșește prin a fi rezolvat ca „duplicat”, nu fiți prea supărat: s-a întâmplat în mod repetat și autorului acestei documentații, care lucrează cu GIMP Bugzilla aproape zilnic.

| Indicație
În funcție de configurația navigatorului de internet (adică dacă JavaScript este activat), puteți vedea o legătură Dați-mi ajutor. Dacă apăsați pe această legătură, pagina va fi reîncărcată și apoi se poate deplasa cursorul mausului peste un widget care produce un mic pop-up de ajutor.

8. Ce este nou în GIMP 2.8? |  | 2. Raportarea defectului

Report an error in the bug tracker