Cap. 11. Color Management with GIMP
| Parte II. How do I Become a GIMP Wizard? |

## Cap. 11. Color Management with GIMP

## 1. Gestionarea culorilor în GIMP

Multe dispozitive pe care le utilizați în fluxul de lucru de proiectare sau fotografie, cum ar fi camere foto digitale, scanere, ecrane, imprimante etc., au propriile caracteristici de reproducere a culorilor. Dacă acestea nu sunt luate în considerare în timpul deschiderii, editării și salvării, se pot face ajustări dăunătoare imaginilor. Cu GIMP puteți avea exportări fiabile atât pentru web cât și pentru imprimare.

Fig. 11.1. Flux de lucru pentru procesarea imaginilor

Flux de lucru fără gestionarea culorilor

Proces cu gestionare a culorilor

### 1.1. Probleme pentru fluxul de lucru fără gestionarea culorilor

Problema de bază a manipulării imaginilor fără gestionarea culorilor este că pur și simplu nu vedeți ceea ce efectuați. Acest lucru afectează două domenii diferite:

1. Există diferențe în culori cauzate de diferite caracteristici de culoare ale diferitelor dispozitive, cum ar fi camere foto, scanere, ecrane sau imprimante

2. Există diferențe în culori cauzate de limitările spațiului de stocare ce un anumit dispozitiv este capabil să administreze

Scopul principal al gestionării culorilor este de a evita astfel de probleme. Abordarea luată în acest mod implică adăugarea unei descrieri a culorii caracteristice unei imagini sau unor dispozitive.

Aceste descrieri sunt numite profiluri de culoare. Un profil de culoare este, în principiu, un tabel de referință pentru a traduce caracteristica specifică de culoare a unui dispozitiv într-un spațiu de culoare independent de dispozitiv - așa-numitul spațiu de lucru. Toată manipularea imaginii este apoi făcută imaginii din spațiul de lucru. În plus față de faptul că profilul de culoare al unui dispozitiv poate fi folosit pentru a simula modul în care culorile ar arăta pe acel dispozitiv.

Crearea de profiluri de culoare este cel mai adesea făcută de către producătorul dispozitivului în sine. Pentru a face aceste profiluri utilizabile independent de platforma și sistemul de operare, ICC (International color Consortium) a creat un standard numit profil ICC care descrie modul în care profilurile de culoare sunt stocate în fișiere și încorporate în imagini.

### 1.2. Introducere la un flux de lucru cu gestionare de culoare

| Indicație
Majoritatea parametrilor și profilurilor descrise aici pot fi stabilite în preferințele GIMP. Consultați Secțiune 1.3, „Color Management” pentru detalii.

#### 1.2.1. Intrare

Majoritatea camerelor digitale încorporează un profil de culoare pentru fișierele foto individuale fără intervenția utilizatorului. Scanerele digitale au, de obicei, un profil de culoare, pe care îl atașează imaginilor scanate.

Fig. 11.2. Aplicarea profilului ICC

La deschiderea unei imagini cu un profil de culoare încorporat, GIMP se oferă să convertească fișierul în spațiul de culoare de lucru RGB. Acesta este sRGB în mod implicit și se recomandă ca toate lucrările să se facă în acel spațiu de culoare. Dacă decideți totuși să păstrați profilul de culoare încorporat, imaginea va fi totuși afișată corect.

În cazul în care pentru un motiv oarecare un profil de culoare nu este încorporat în imagine și știți (sau ghiciți), care ar trebui să fie, puteți să-l atribuiți manual la această imagine.

#### 1.2.2. Afișaj

Pentru cele mai bune rezultate, aveți nevoie de un profil de culoare pentru monitor. Dacă un profil de monitor este configurat, fie la nivel de sistem sau în secțiunea gestionare culori a dialogului preferințe GIMP, culorile imaginii vor fi afișate cel mai corect.

Una dintre cele mai importante comenzi GIMP pentru a lucra cu gestionarea culorilor este descrisă în Secțiune 5.9, „Display Filters”.

Dacă nu aveți un profil de culoare pentru monitor, îl puteți crea utilizând instrumente de calibrare și măsurare hardware. Pe sistemele UNIX veți avea nevoie de Argyll sistem de gestionare a culorilor™[ARGYLLCMS] și/sau LProf™[LPROF]pentru a crea profiluri de culoare.

##### 1.2.2.1. Calibrarea afișajului și profilare

Pentru afișaje există doi pași. Unul se numește calibrare, iar celălalt se numește profilare. De asemenea, calibrarea implică, în general, doi pași. Primul implică ajustarea controalelor monitor extern, cum ar fi contrastul, luminozitatea, temperatura de culoare, etc, și este foarte dependent de monitor. În plus, există ajustări suplimentare care sunt încărcate în memoria plăcii video pentru a aduce monitorul cât mai aproape de o posibilă stare standard. Aceste informații sunt stocate în profilul monitorului în așa-numita etichetă vgct. Probabil sub Windows XP sau Mac OS, sistemul de operare încarcă aceste informații (LUT) în placa video în procesul de pornire a computerului. Sub Linux, în prezent, trebuie să utilizați un program extern, cum ar fi xcalib sau dispwin. (în cazul în care se face doar o simplă de calibrare vizuală folosind un site web, cum ar fi cel al lui Norman Koren, s-ar putea folosi doar xgamma pentru a încărca o valoare gamma.)

Al doilea pas, profilarea, derivă un set de reguli care permit GIMP să traducă valorile RGB din fișierul imagine în culori adecvate de pe ecran. Acest lucru este stocat și în profilul monitorului. Aceasta nu modifică valorile RGB din imagine, dar modifică valorile care sunt trimise la placa video (care conține deja vgct LUT).

#### 1.2.3. Simulare de tipărire

Folosind GIMP, puteți obține cu ușurință o previzualizare a modului în care imaginea dvs. va arăta pe hârtie. Având un profil de culoare pentru imprimantă, afișajul poate fi comutat în modul de verificare Soft Proof. Într-o astfel de tipărire simulată, culorile care nu pot fi reproduse vor fi marcate opțional cu culori gri neutre, permițându-vă să corectați astfel de greșeli înainte de a trimite imaginile la imprimantă.

Cap. 10. Enhancing Photographs |  | Cap. 12. Enrich my GIMP

Report an error in the bug tracker