3. Ce se întâmplă cu un raport de defect după trimitere
| Anexa B. Raportarea defectelor și solicitarea îmbunătățirilor |

## 3. Ce se întâmplă cu un raport de defect după trimitere

La orice moment după ce este trimis, un raport de defect are o „stare” care descrie cum este în manevrat în prezent. Urmează posibilele valori ale stării și ceea ce înseamnă ele:

Neconfirmat

  Aceasta este starea inițială a unui raport de defecte, din momentul în care a fost trimis până când unul dintre responsabili îl citește și decide dacă este într-adevăr un raport valabil. Uneori responsabilii nu sunt siguri, și între timp lasă starea „Neconfirmat”. În cel mai rău caz, un raport poate sta neconfirmat pentru un an sau mai mult, dar acest lucru nu este apreciat și nu se întâmplă foarte des.

Nou

  Aceasta înseamnă că raportul de defect a fost citit de unul dintre responsabili și este considerat, pentru moment, cel puțin valid. Nu înseamnă neapărat că se va face ceva imediat: unele rapoarte de defecte, în special cererile de îmbunătățire, ar putea fi perfect valabile și vor continua să dureze mult înainte ca cineva să se poată ocupa de ele. Multe defecte, pe de altă parte, sunt reparate în câteva ore de la raportare.

Atribuit

  Acest lucru înseamnă că o persoană a fost de acord să lucreze la defect. Nu înseamnă că acea persoană va face de fapt ceva în special, așa că pentru scopuri practice această stare înseamnă cam același lucru ca „Nou”.

Redeschis

  Acest lucru înseamnă că raportul de defect a fost la un moment dat luat în considerare de responsabili pentru a fi rezolvat (adică, terminat), dar noile informații aduse au provocat răzgândirea: cel mai probabil, o modificare care a fost destinată pentru a rezolva problema nu a funcționat complet.

Informații necesare

  Acesta este o stare la care trebuie să acordați o atenție deosebită. Aceasta înseamnă că nu ați furnizat suficiente informații în raportul dvs. de defect pentru a permite să se facă ceva în legătură cu acesta. În majoritatea cazurilor, nu se va întreprinde nicio altă acțiune în raportul de defect până când nu furnizați informații suplimentare (prin adăugarea unui comentariu). Dacă trece prea mult timp fără a primi nici o informație din partea dvs., raportul de eroare va fi marcat în cele din urmă ca „Incomplet ”.

Rezolvat

  Acest lucru înseamnă că responsabilii cred că au terminat să se ocupe de defectul raportat. Dacă nu sunteți de acord, puteți să-l re-deschideți, dar din moment ce nu puteți forța pe nimeni să lucreze la un defect împotriva voinței lor, ar trebui să aveți un motiv bun pentru a face acest lucru. Defectele pot fi rezolvate într-o varietate de moduri. Iată valorile posibile ale Rezolvare și ce înseamnă ei:

  Reparat

    Raportul de defect este considerat valabil, și GIMP a fost modificat într-un mod care se consideră a rezolva problema.

  Nu se repară

    Administratorii sunt de acord că raportul de eroare este valabil, dar ar fi nevoie de prea mult efort pentru a stabili, comparativ cu importanța sa, că merită să se pună problema rezolvării.

  Duplicat

    Aceasta înseamnă că același defect a fost deja raportat de altcineva. Dacă vedeți această rezolvare, veți vedea, de asemenea, un indicator al raportului de defect anterior, care vă va oferi adesea o mulțime de informații utile.

  Nu este defect

    Acest lucru înseamnă că comportamentul descris în raportul de defect este chiar intenționat. Poate părea ca un defect pentru tine (și pot exista multe persoane care sunt de acord cu tine), dar programul lucrează în modul în care a fost intenționat construit, și dezvoltatorii nu doresc să-l schimbe.

  Nu este Gnome

    Raport de bug valabil, dar nu poate fi abordat prin schimbarea GIMP. Probleme ale sistemelor de operare, managere de ferestre sau biblioteci de care GIMP depinde adesea va acorda această rezoluție. Uneori, următorul pas necesar este să se raporteze un raport de defect pentru programul care este într-adevăr vinovat.

  Incomplet

    Raportul de defect nu conține suficiente informații și nu se poate face nimic pentru depanare, iar raportorul nu a răspuns cererilor pentru mai multe informații. De obicei, un raport de defect va sta deschis pentru cel puțin o lună sau două înainte ca acesta să se rezolve în acest fel.

  Invalid

    Dacă ceva este în neregulă cu forma raportului de defect: cel mai frecvent, raportarea accidentală - s-a depus același raport de eroare de mai multe ori. (Acest lucru se poate cu ușurință întâmpla din greșeală cu unele browsere web.) Rapoarte care descriu incorect modul în care se comportă programul, de asemenea, pot fi rezolvate ca nevalide.

  | Notă
  Dacă nu sunteți de acord cu o rezoluție pentru un raport de defect, sunteți întotdeauna liber să adăugați comentarii la acesta. Orice comentariu adăugat la orice raport de bug rezolvat sau nu, va fi conținut într-un email pentru a fi trimis la lista de discuții Bugzilla GIMP , astfel încât acesta va fi cel puțin văzut de responsabili. Și, desigur, obligatoriu i se va răspunde.

2. Raportarea defectului |  | Anexa C. Cum se contribuie

Report an error in the bug tracker