2.5. Scripturi independente
| 2. Utilizarea scripturilor script-fu |

### 2.5. Scripturi independente

Nu vom încerca să descriem fiecare scenariu în profunzime. Cele mai multe script-fu sunt foarte ușor de înțeles și de folosit. La momentul scrierii acestui text, sunt instalate implicit următoarele tipuri:

- Modele

- Teme de pagini web

- Logotipuri

- Butoane

Modele

  Veți găsi tot felul de scripturi generatoare de modele aici. În general, acestea sunt destul de utile, deoarece puteți adăuga mai multe argumente pentru propriile modele.

  Vom arunca o privire pe terenul scriptului. În acest script va trebui să stabiliți imaginea/dimensiunea modelului, și să precizați niveluri aleatoare pentru crearea de teren. Culorile utilizate pentru a genera harta terenului sunt luate de la degradeul selectat în prezent în editorul de degradee. De asemenea, trebuie să se furnizeze valori pentru nivelul de detaliu, teren , înălțime/adâncime și scală. Scala se referă la scala de hartă a dvs., la fel ca într-o hartă de drum obișnuit, 1:10 va fi tastat ca 10.

Teme de pagini web

  Aici este în mod clar o utilizare practică pentru scripturi. Prin crearea unui script de personalizare de text, logotipuri, butoane săgeți, etc, pentru site-ul dvs., veți obține același stil și formă. Veți realiza, de asemenea, o bună economisire a timpului, pentru că nu veți mai crea manual fiecare logotip, text sau buton.

  Cele mai multe dintre scripturi sunt destul de autoexplicative, dar aici sunt câteva indicii:

  - Lăsați toate caracterele ciudate ca ' și " intacte.

  - Asigurați-vă că modelul specificat în script există.

  - Umplutura se referă la cantitatea de spațiu din jurul textului.

  - O valoare mare pentru lățimea înclinației dă iluzia unui buton mai mare.

  - Dacă tastați TRUE pentru „Press”, butonul va arata împins în jos.

  - Selectați transparența dacă nu doriți un fundal solid. Dacă alegeți un fundal solid, asigurați-vă că este aceeași culoare cu fundalul paginii web.

Logotipuri

  Aici veți găsi toate tipurile de scripturi generatoare de logotipuri. Este drăguț, dar trebuie utilizat cu grijă, pentru că oamenii ar putea recunoaște logotipul ca fiind făcut de către un cunoscător al scriptului GIMP. Ar trebui considerat mai degrabă doar ca o bază pe care o puteți modifica pentru a se potrivi nevoilor dumneavoastră. Dialogul care face un logo este mai mult sau mai puțin același pentru toate aceste scripturi:

  1. În câmpul text, tastați numele siglei, să zicem Frozenriver.

  2. În câmpul text Dimensiune font, tastați dimensiunea logotipului în pixeli.

  3. În câmpul text Font, tastați numele fontului pe care doriți să-l utilizați pentru logotipul dvs.

  4. Pentru a alege culoarea logotipului, doar apăsați clic pe butonul de culoare. Acest lucru deschide un dialog pentru culoare.

  5. Dacă vă uitați la câmpul de comandă curent, aveți posibilitatea să urmăriți execuția scriptului.

Crearea de butoane

  Sub acest titlu veți găsi două scripturi pentru creare butoane dreptunghiulare în relief, cu sau fără colțuri rotunde (buton rotund sau buton simplu oblic). Sunt o duzină de parametri aproximativ, majoritatea similari celor din scripturile pentru logotipuri. Puteți experimenta cu diferite configurări pentru crea cu un buton așa cum doriți.

2.4. Diferite tipuri de script-fu |  | 2.6. Scripturi dependente de imagine

Report an error in the bug tracker